
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 370 

23 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ημερήσιας εκτός έδρας αποζημίωσης και 
εξόδων μετακίνησης των δημοσίων υπαλλήλων και 
λοιπών προσώπων στα πλαίσια του ΚΠΣ, των Κοι¬ 
νοτικών Πρωτοβουλιών και του Ταμείου Συνοχής. 1 

Τροποποίηση της Α.Υ.Ο.Ο. 1101014/7183/908/ΒΟ014/ 
ΠΟΑ. 1135/15.12.2004 (ΦΕΚ 1951Β/30.12.2004) 
«Τρόπος υπολογισμού και απόδοσης Φ.Π.Α. από 
τους εκμεταλλευτές ΕΔΧ αυτοκινήτων (ΤΑΞΙ) για τα 


έτη 2005 και 2006». 2 

Τροποίηση της 1017112/307/Α0012/ΠΟΛ. 1026/ 
18.2.2005 απόφασης του Υπουργού Οικονομίας 

και Οικονομικών. 3 

Καθορισμός διαδικασίας κατάρτισης, τήρησης, κωδι¬ 
κοποίησης και ενημέρωσης του δασολογίου. 4 

Συγκρότηση Επιτροπής για την οργάνωση, προγραμ¬ 
ματισμό και συντονισμό της εισαγωγής του συστή¬ 
ματος του Ψηφιακού Ταχογράφου στην Ελλάδα.. 5 

Διάλυση της αμιγούς δημοτικής επιχείρησης του δή¬ 
μου Ασσήρου Ν. Ασσήρου με την επωνυμία "Δημο¬ 
τική Επιχείρηση Τοπικής Ανάπτυξης Ασσήρου". 6 

Χορήγηση άδειας άσκησης επαγγέλματος Κοινωνικού 
Λειτουργού στη Μισκεδάκη Αναστασία του Σταμα- 
τίου. 7 


ΑΠΟΦΑΣΕΙ Σ 

Αριθ. 10428/ΕΥΣΑΠ 663 (1) 

Καθορισμός ημερήσιας εκτός έδρας αποζημίωσης και 
εξόδων μετακίνησης των δημοσίων υπαλλήλων και 
λοιπών προσώπων στα πλαίσια του ΚΠΣ, των Κοινοτι¬ 
κών Πρωτοβουλιών και του Ταμείου Συνοχής. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 29Ατου Ν. 1558/1985 (ΦΕΚ 137Α) «Κυ¬ 
βέρνηση και Κυβερνητικά Όργανα» όπως συμπληρώθηκε 


με το άρθρο 27 του Ν. 2081/1992 (ΦΕΚ 154Α) και αντικα- 
ταστάθηκε με το άρθρο 2α του Ν. 2469/1997 (ΦΕΚ38Α). 

β. του Ν. 2362/1995 (ΦΕΚ 247 Α') «Περί Δημοσίου Λογι¬ 
στικού, ελέγχου των δαπανώντου Κράτους και άλλες δια¬ 
τάξεις». 

γ. του Ν. 2860/2000 (ΦΕΚ 251 Α') «Διαχείριση, παρακο¬ 
λούθηση και έλεγχος Κοινοτικού Πλαισίου Στήριξης» και 
ιδίως των παρ. 2 και 3 του άρθρου 4, του άρθρου 12 και 
τηςπαρ. 7βτου άρθρου 7, όπως προστέθηκε με το άρθρο 
54του Ν 3283/2004 (ΦΕΚ210 Α'). 

δ. του Ν. 2685/1999 (ΦΕΚ 35 Α') «Κάλυψη δαπανών με¬ 
τακινούμενων υπαλλήλων εντός και εκτός επικράτειας και 
άλλες διατάξεις». 

2. Την ανάγκη καθορισμού σε νέα βάση της ημερήσιας 
εκτός έδρας αποζημίωσης και των εξόδων μετακίνησης 
για εκτέλεση υπηρεσίας υπαλλήλων και λοιπών προσώ¬ 
πων που μετακινούνται στα πλαίσια εφαρμογής και υλο¬ 
ποίησης επιχειρησιακών προγραμμάτων, κοινοτικών 
πρωτοβουλιών και του Ταμείου Συνοχής. 

3. Το γεγονός ότι από την απόφαση αυτή προκαλείται 
ακαθόριστη δαπάνη, η οποία θα αντιμετωπισθεί από πι¬ 
στώσεις του προϋπολογισμού δημοσίων επενδύσεων, 
αποφασίζουμε: 

1. Καθορίζουμε την ημερήσια εκτός έδρας αποζημίωση 
(συμπεριλαμβανομένης της ημέρας αναχώρησης) των 
δημοσίων υπαλλήλων που μετακινούνται για την εκτέλε¬ 
ση υπηρεσίας σχετικής με την υλοποίηση, διαχείριση, πα¬ 
ρακολούθηση και παραλαβή έργων και υποέργων Επιχει¬ 
ρησιακών Προγραμμάτων και Κοινοτικών Πρωτοβουλιών 
του Κ.Π.Σ. και του Ταμείου Συνοχής, καθώς και των μελών 
των επιτροπών αξιολόγησης, ελέγχου και παραλαβής έρ¬ 
γων και υποέργων των Επιχειρησιακών Προγραμμάτων 
και Κοινοτικών Πρωτοβουλιών του Κ.Π.Σ. και του Ταμείου 
Συνοχής, που εκτελούνται από υπηρεσίες Υπουργείων, 
περιφερειών ή άλλων υπηρεσιών και φορέων του δημόσι¬ 
ου τομέα, στις οποίες έχει μεταβιβασθεί αρμοδιότητα 
ανάθεσης και εκτέλεσης ενεργειών Τεχνικής Βοήθειας, 
στο ποσό των εβδομήντα (70) ευρώ. 

2. Η ημερήσια αποζημίωση για τις αυθημερόν μετακινή¬ 
σεις ορίζεται στο ποσό των εβδομήντα (70) ευρώ. Για την 
ημέρα επιστροφής η ημερήσια αποζημίωση περιορίζεται 
στο ποσό των πενήντα πέντε (55) ευρώ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τα έξοδα μετακίνησης των δημοσίων υπαλλήλων που 
αναφέρονται στην παρ. 1 περιλαμβάνουν το αντίτιμο των 
εισιτηρίων των συγκοινωνιακών μέσων που καταβάλουν 
οι μετακινούμενοι, τη δαπάνη χιλιομετρικής αποζημίωσης 
όταν η μετακίνηση γίνεται με ιδιωτικής χρήσης αυτοκίνη¬ 
το, τη δαπάνη διοδίων επί κινήσεως μέσω του εθνικού οδι¬ 
κού δικτύου, το ναύλο αυτοκινήτου, σε περίπτωση μετα¬ 
κίνησης με θαλάσσιο μέσο μεταφοράς, καθώς και το πο¬ 
σό της μίσθωσης αυτοκινήτου, εάν η μετακίνηση με τα 
συγκοινωνιακά μέσα είναι ιδιαίτερα δυσχερής ή χρονο- 
βόρος. Στην τελευταία περίπτωση, απαραίτητη προϋπό¬ 
θεση είναι η προηγούμενη έγκριση του αρμόδιου για την 
εντολή μετακίνησης οργάνου. 

4. Καθορίζουμε τη δαπάνη χιλιομετρικής αποζημίωσης 
των μετακινούμενων με ιδιόκτητα μεταφορικά μέσα για 
τις υπηρεσίες που προσδιορίζονται στην παράγραφο 1 
στο ποσό των δέκα πέντε λεπτών (0,15 Ε) για κάθε χιλιό¬ 
μετρο. 

5. Καθορίζουμε το ύψος της δαπάνης διανυκτέρευσης 
των υπαλλήλων της παραγράφου 1 έως ογδόντα (80) ευ¬ 
ρώ, στην οποία μπορεί να συμπεριλαμβάνεται και πρό¬ 
γευμα. Ειδικά για την Περιφέρεια Αττικής και το Νομό 
Θεσσαλονίκης, η παραπάνω δαπάνη ανέρχεται έως το 
ποσό των εκατόν δέκα (110) ευρώ. Τα παραπάνω ποσά 
προσαυξάνονται κατά 20% κατά τη θερινή περίοδο Ιουλί¬ 
ου - Σεπτεμβρίου. 

6. Για κάθε θέμα, που δεν ορίζεται ειδικά από την πα¬ 
ρούσα, ισχύουν οι διατάξεις του νόμου 2685/1999 (ΦΕΚ 
35 Α'), όπως ισχύει. 

7. Η ισχύς της απόφασης αυτής αρχίζει από την 
1.1.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 

-♦- 

Αριθ. 1024903/1296/258/Β0014 (2) 

Τροποποίηση της Α.Υ.Ο.Ο. 1101014/7183/908/Β0014/ 
ΠΟΑ. 1135/15.12.2004 (ΦΕΚ 1951 Β/30.12.2004) «Τρό¬ 
πος υπολογισμού και απόδοσης Φ.Π.Α. από τους εκ¬ 
μεταλλευτές ΕΔΧ αυτοκινήτων (ΤΑΞΙ) για τα έτη 2005 
και 2006». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις ακόλουθες διατάξεις του Κώδικα Φ.Π.Α (Ν. 
2859/200): 

α) του άρθρου 40. 

β) της παραγράφου 2 του άρθρου 59. 

γ) της παραγράφου 3 του άρθρου 64. 

2) Τις διατάξεις των άρθρων 4 και 38 (περιπτώσεις β, γ, 
γστ, γι, δ και στ) του Π.Δ. 186/1992 Κ.Β.Σ. (ΦΕΚ 84 Α'). 

3) Την κοινή απόφαση του Πρωθυπουργού και του 
Υπουργού Οικονομίας και Οικονομικών 14650/ΔΙ.Ο.Ε. 
85/17.3.2004 (ΦΕΚ519/Β) με την οποία έγινε ανάθεση αρ¬ 
μοδιοτήτων του Υπουργού Οικονομίας και Οικονομικών 
στους Υφυπουργούς του ιδίου υπουργείου. 


4) Τις διατάξεις της Α.Υ.Ο.Ο. ΠΟΑ. 1135/15.12.2004 
(ΦΕΚ 1951Β/30.12.2004). 

5) Τις διατάξεις της παραγράφου 4 του άρθρου 8 του Ν. 
3109/2003 (ΦΕΚ 38Α) σύμφωνα με τις οποίες επιτρέπεται 
η τοποθέτηση εμπορικών διαφημίσεων στα Ε.Δ.Χ. αυτοκί¬ 
νητα. 

6) Την ανάγκη όμοιας αντιμετώπισης των συναλλαγών 
των εκμεταλλευτών Ε.Δ.Χ. αυτοκινήτων (ΤΑΞΙ) που εμπί¬ 
πτουν στις διατάξεις της Α.Υ.Ο.Ο. ΠΟΑ. 1135/15.12.2004 
(ΦΕΚ 1951Β/30.12.2004) για τη διασφάλιση των ελεγκτι¬ 
κών επαληθεύσεων και του δημοσίου συμφέροντος. 

7) Ότι από τις διατάξεις της απόφασης αυτής δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1) Η παράγραφος 1 του άρθρου 3 της Α.Υ.Ο.Ο. 
1101014/7183/908/Β0014 ΠΟΑ. 1135/15.12.2004 (ΦΕΚ 
1951 Β/30.12.2004) αντικαθίσταται ως εξής: 

«Οι εκμεταλλευτές ΕΔΧ αυτοκινήτων του άρθρου 1 της 
παρούσας απαλλάσσονται: 

α) από την υποχρέωση τήρησης βιβλίου εσόδων - εξό¬ 
δων και 

β) την έκδοση αποδείξεων παροχής υπηρεσιών, όσον 
αφορά τις ευκαιριακές μισθώσεις που πραγματοποιούν. 
Ειδικά στα ΤΑΞΙ που φέρουν ταξίμετρο, οι αποδείξεις εκ- 
δίδονται με τη χρήση εγκεκριμένου εκτυπωτικού μηχανι¬ 
σμού, που φέρει τις τεχνικές προδιαγραφές που προβλέ- 
πονται από τις διατάξεις του Ν. 1809/1988. 

Οι ανωτέρω εκμεταλλευτές ΕΔΧ αυτοκινήτων δεν υπο- 
χρεούνται στην υποβολή περιοδικών και εκκαθαριστικών 
δηλώσεων που προβλέπονται από τις διατάξεις του άρ¬ 
θρου 38 του Κώδικα Φ.Π.Α. (Ν. 2859/2000) και δεν έχουν 
δικαίωμα έκπτωσης του φόρου που έχει επιβαρύνει τις 
εισροές τους, δεδομένου ότι ο φόρος αυτός έχει ληφθεί 
υπόψη στη διαμόρφωση του προς απόδοση προσδιορι¬ 
ζόμενου ποσού ΦΠΑ, ετησίως. 

Στην περίπτωση που οι ανωτέρω εκμεταλλευτές ΕΔΧ 
αυτοκινήτων, εκτός των ευκαιριακών μισθώσεων, συμ¬ 
βάλλονται με επιτηδευματίες (φυσικά ή νομικά πρόσω¬ 
πα), το Δημόσιο, Ν.Π.Δ.Δ., και λοιπά πρόσωπα μη κερδο¬ 
σκοπικού χαρακτήρα και αναλαμβάνουν τη μεταφορά 
προσώπων (π.χ. προσωπικού επιχειρήσεων, μαθητών 
κ.λπ.) βάσει ειδικής συμφωνίας, ή αποκτούν έσοδα από 
την παροχή υπηρεσιών διαφήμισης επί των ΤΑΞΙ, εκδί¬ 
δουν θεωρημένο τιμολόγιο παροχής υπηρεσιών, σύμφω¬ 
να με τις διατάξεις του άρθρου 12, παραγρ. 1 και 2, του 
Π.Δ. 186/1992 (Κ.Β.Σ.) και υπολογίζουν τον αναλογούντα 
ΦΠΑ με συντελεστή 8%, εφόσον πρόκειται για μεταφορά 
προσώπων και 18%, εφόσον πρόκειται για υπηρεσίες δια¬ 
φήμισης. Ο κατά τα ανωτέρω οφειλόμενος φόρος αποδί¬ 
δεται με την υποβολή έκτακτης δήλωσης στην αρμόδια 
Δ.Ο.Υ., σύμφωνα με τις οδηγίες που έχουν δοθεί με την 
ΑΥΟ 1003644/194/27/ΠΟΛ. 1019/4.2.2003» 

Η απόφαση αυτή που ισχύει από 1.1.2005, να δημοσιευ- 
θεί στην Εφημερίδα της Κυβερνήσεως. 

Αθήνα, 8 Μαρτίου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 1026213/477/Α0012 (3) 

Τροποίηση της 1017112/307/Α0012/ΠΟΛ. 1026/ 

18.2.2005 απόφασης του Υπουργού Οικονομίας και 
Οικονομικών. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 5 του άρθρου 22 του 
Ν. 2020/1992 (ΦΕΚ 34 Α'), με τις οποίες παρέχεται εξου¬ 
σιοδότηση στον Υπουργό Οικονομίας και Οικονομικών να 
παρατείνει με απόφαση τις προθεσμίες που ορίζονται 
από τις κείμενες φορολογικές διατάξεις για υποβολή φο¬ 
ρολογικών δηλώσεων σε εξαιρετικές περιπτώσεις. 

2. Τις διατάξεις των παραγράφων 1,4 και 6 του άρθρου 
62του Κ.Φ.Ε. (Ν. 2238/1994, ΦΕΚ 151 Α'). 

3. Τις διατάξεις της 1101093/322/0013/ΠΟΛ. 1137/ 

15.2.2004 απόφασης του Υπουργού Οικονομίας και Οικο¬ 
νομικών για τον τύπο και περιεχόμενο της δήλωσης στοι¬ 
χείων ακινήτων φυσικών και νομικών προσώπων, που 
υπάρχουν την 1η Ιανουάριου 2005 (έντυπο Ε9) καιδικαιο- 
λογητικά που συνυποβάλλονται με αυτήν. 

4. Τις διατάξεις της 1104276/333/0013/ΠΟΛ. 1150/ 

28.12.2004 για την εφαρμογή των διατάξεων της παρα¬ 
γράφου 15 του άρθρου 5 του Ν. 3296/2004. 

5. Τις διατάξεις της 1016387/52/0013/ΠΟΛ. 1023/ 
14.2.2005 απόφασης του Υπουργού Οικονομίας και Οικο¬ 
νομικών για τις προθεσμίες υποβολής της δήλωσης στοι¬ 
χείων ακινήτων έτους 2005 ορισμένων κατηγοριών φυσι¬ 
κών και νομικών προσώπων. 

6. Τη διευκόλυνση των φορολογουμένων για την υπο¬ 
βολή της δήλωσης στοιχείων ακινήτων (εντύπου Ε9). 

7. Τις διατάξεις της 14650/ΔΙΟΕ85/17.3.2004 (ΦΕΚ 
519Β') κοινής απόφασης του Πρωθυπουργού και του 
Υπουργού Οικονομίας και Οικονομικών, για τον καθορι¬ 
σμό αρμοδιοτήτων των Υφυπουργών Οικονομίας και Οι¬ 
κονομικών. 

8. Το γεγονός ότι με την παρούσα απόφαση δενπροκα- 
λείται δαπάνη στον Κρατικό Προϋπολογισμό, αποφασί¬ 
ζουμε: 

1. Το δεύτερο εδάφιο της παραγράφου 3 του άρθρου 2 
της 1017112/307/Α0012/ΠΟΛ. 1026/18.2.2005 απόφασης 
του Υπουργού Οικονομίας και Οικονομικών για τον τύπο 
και το περιεχόμενο της δήλωσης φορολογίας εισοδήμα¬ 
τος φυσικών προσώπων, οικονομικού έτους 2005, καθώς 
και των λοιπών εντύπων και των δικαιολογητικών εγγρά¬ 
φων που υποβάλλονται με αυτήν αντικαθίστανται ως 
εξής: 

«Ειδικότερα η ηλεκτρονική υποβολή του εντύπου (Ε9) 
είτε η φορολογική δήλωση (έντυπο Ε1) υποβάλλεται ηλε¬ 
κτρονικά είτε χειρόγραφα, θα πραγματοποιηθεί ανάλογα 
με το τελευταίο ψηφίο του αριθμού φορολογικού μητρώ¬ 
ου (Α.Φ.Μ.) του φορολογουμένου ως εξής: 

Μέχρι 25 Οκτωβρίου για τους υπόχρεους που ο Α.Φ.Μ. 
τους λήγει σε 1. 

Μέχρι 29 Οκτωβρίου για τους υπόχρεους που ο Α.Φ.Μ. 
τους λήγει σε 2. 

Μέχρι 2 Νοεμβρίου για τους υπόχρεους που ο Α.Φ.Μ. 
τους λήγει σε 3. 

Μέχρι 6 Νοεμβρίου για τους υπόχρεους που ο Α.Φ.Μ. 
τους λήγει σε 4. 

Μέχρι 10 Νοεμβρίου για τους υπόχρεους που ο Α.Φ.Μ. 
τους λήγει σε 5. 


Μέχρι 14 Νοεμβρίου για τους υπόχρεους που ο Α.Φ.Μ. 
τους λήγει σε 6. 

Μέχρι 18 Νοεμβρίου για τους υπόχρεους που ο Α.Φ.Μ. 
τους λήγει σε 7. 

Μέχρι 22 Νοεμβρίου για τους υπόχρεους που ο Α.Φ.Μ. 
τους λήγει σε 8. 

Μέχρι 26 Νοεμβρίου για τους υπόχρεους που ο Α.Φ.Μ. 
τους λήγει σε 9. 

Μέχρι 30 Νοεμβρίου για τους υπόχρεους που ο Α.Φ.Μ. 
τους λήγει σεΟ. 

Στην περίπτωση που η φορολογική δήλωση υποβάλλε¬ 
ται χειρόγραφα, εκτός από τη συμπλήρωση του κωδικού 
617, θα πρέπει να συνυποβληθεί και υπεύθυνη δήλωση 
του Ν. 1599/1986 ότι θα υποβληθεί ηλεκτρονικά το έντυ¬ 
πο Ε9. 

Η απόφαση αυτή να δημοσιευθεί στην εφημερίδα της 
Κυβέρνησης. 

Αθήνα, 15 Μαρτίου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 90532/174 (4) 

Καθορισμός διαδικασίας κατάρτισης, τήρησης, κωδικο¬ 
ποίησης και ενημέρωσης του δασολογίου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις της παραγράφου 5 του άρθρου 3 του Ν. 
3208/24.12.2003 «Προστασία των δασικών οικοσυστημά¬ 
των, κατάρτιση δασολογίου, ρύθμιση εμπραγμάτων δι¬ 
καιωμάτων επί δασών και δασικών εν γένει εκτάσεων και 
άλλες διατάξεις» (ΦΕΚ303Α"). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137Α') όπως αυ¬ 
τό προστέθηκε με το άρθρο 27 του Ν. 2081/1992 «Ρύθμι¬ 
ση του θεσμού των Επιμελητηρίων... κ.λ.π.» (ΦΕΚ 154 Α') 
και τροποποιήθηκε με το άρθρο 1 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (ΦΕΚ 38 Α'). 

3. Τις διατάξεις του Π ροεδρικού Διατάγματος 402/1988 
«Οργανισμός του Υπουργείου Γεωργίας» όπως τροπο¬ 
ποιήθηκε μεταγενέστερα (ΦΕΚ 187 Α'). 

4. ΤηνΥ1/10.3.2004 Απόφαση του Πρωθυπουργού «Με¬ 
ταβολή τίτλων Υπουργείων και καθορισμός της σειράς 
τάξης των Υπουργείων» (ΦΕΚ 513 Β') 

5. Τις διατάξεις του Προεδρικού Διατάγματος 
202/23.9.2004 «Διορισμός Υπουργού Αγροτικής Ανάπτυ¬ 
ξης και Τροφίμων» (ΦΕΚ 176 Α'). 

6. Την από 7.3.2005 εισήγηση της Διεύθυνσης Δασικών 
Χαρτών. 

7. Το γεγονός ότι από την παρούσα Απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Καθορίζουμε τη διαδικασία κατάρτισης, τήρησης, κωδι¬ 
κοποίησης και ενημέρωσης του Δασολογίου όπως αυτό 
θεσμοθετήθηκε με το άρθρο 3 του Ν. 3208/03, σύμφωνα 
με το σχετικό τεύχος οδηγιών που συνοδεύει την παρού¬ 
σα απόφαση, το οποίο αποτελεί και αναπόσπαστο τμήμα 
αυτής. 

ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 
ΓΕΝΙΚΗ Δ/ΝΣΗ ΑΝΑΠΤΥΞΗΣ ΚΑΙ ΠΡΟΣΤΑΣΙΑΣ 
ΔΑΣΩΝ ΚΑΙ Φ.Π. 

ΔΙΕΥΘΥΝΣΗ ΔΑΣΙΚΩΝ ΧΑΡΤΩΝ 

ΤΕΥΧΟΣ ΟΔΗΓΙΩΝ 
ΚΑΤΑΡΤΙΣΗΣ ΔΑΣΟΛΟΓΙΟΥ 

ΠΙΝΑΚΑΣ ΠΕΡΙΕΧΟΜΕΝΩΝ 

1 ΓΕΝΙΚΑ 

1.1 Σκοπός 

1.2 Αρμόδιες υπηρεσίες κατάρτισης Δασολογίου 

1.3 Περιεχόμενο του Δασολογίου 

2 ΟΡΙΣΜΟΙ 

2.1 "Βιβλίο Γενικού Δασολογίου" 

2.2 "Μερίδα" 

2.3 "Κωδικός Αριθμός Μερίδας" (ΚΑΜ) 

2.4 "Πολύγωνα Δασολογίου" 

2.5 "Κωδικός Αριθμός Δασολογίου" (ΚΑΔ-ΚΑϋ) 

2.6 "Χάρτες Δασολογίου" 

3 ΔΙΑΔΙΚΑΣΙΑ ΚΑΤΑΡΤΙΣΗΣ ΤΟΥ ΔΑΣΟΛΟΓΙΟΥ 

4 ΕΙΔΗ ΟΡΙΟΓΡΑΜΜΩΝ 

5 ΠΟΛΥΓΩΝΑ ΔΑΣΟΛΟΓΙΟΥ (Πολύγωνα Βλάστη¬ 
σης) 

5.1 ΚΑΤΗΓΟΡΙΕΣ ΠΟΛΥΓΩΝΩΝ ΔΑΣΟΛΟΓΙΟΥ 

5.2 ΚΩΔΙΚΟΠΟΙΗΣΗ ΜΕΡΙΔΩΝ και ΠΟΛΥΓΩΝΩΝ 
ΔΑΣΟΛΟΓΙΟΥ. 

5.2.1 "Κωδικός Αριθμός ΜΕΡΙΔΑΣ" (ΚΑΜ) 

5.2.2 "Κωδικός Αριθμός Δασολογίου" (ΚΑΔ-ΚΑϋ) 

6 ΒΑΣΕΙΣ ΔΕΔΟΜΕΝΩΝ - ΟΡΓΑΝΩΣΗ ΧΩΡΙΚΩΝ 
ΔΕΔΟΜΕΝΩΝ 

7 ΤΗΡΗΣΗ ΤΟΥ ΔΑΣΟΛΟΓΙΟΥ 

8 ΕΝΗΜΕΡΩΣΗ ΤΟΥ ΔΑΣΟΛΟΓΙΟΥ 

9 ΔΙΕΥΚΡΙΝΙΣΤΙΚΕΣ ΟΔΗΓΙΕΣ 


1 ΓΕΝΙΚΑ 

1.1 Σκοπός 

Το παρόν Τεύχος Οδηγιών καθορίζει τις διαδικασίες κα¬ 
τάρτισης τήρησης, κωδικοποίησης και ενημέρωσης του 
Δασολογίου, το οποίο θεσμοθετήθηκε με το άρθρο 3 του 
νόμου 3208/2003 "Προστασία των δασικών οικοσυστημά- 
των, κατάρτιση δασολογίου, ρύθμιση εμπραγμάτων δι¬ 
καιωμάτων επί δασών και δασικών εν γένει εκτάσεων και 
άλλες διατάξεις" (Φ.Ε.Κ. 303/Α724.12.2003). 

Με τις παρούσες οδηγίες καθορίζονται ειδικότερα: 

• Οι υπηρεσίες οι οποίες έχουν τη μέριμνα κατάρτισης 
τήρησης, κωδικοποίησης και ενημέρωσης του Δασολογί¬ 
ου. 

• Η δομή και το περιεχόμενο του Βιβλίου Γενικού Δα¬ 
σολογίου κατά τρόπο ώστε να είναι ευχερής η τήρηση του 
σε ηλεκτρονική μορφή. 

• Οι πληροφορίες οι οποίες καταγράφονται σε κάθε με¬ 
ρίδα του Δασολογίου. 

• Ο τρόπος κωδικοποίησης των πληροφοριών του Δα¬ 
σολογίου. 

• Ο τρόπος τήρησης και ενημέρωσης του Δασολογίου. 

1.2 Αρμόδιες υπηρεσίες κατάρτισης Δασολογίου 

Το Δασολόγιο καταρτίζεται, τηρείται και ενημερώνεται 
σε κάθε Νομό, από τα Τμήματα Δασικών Χαρτογραφήσε¬ 
ων των Διευθύνσεων Δασών των Νομών. 

Αντίγραφατου Δασολογίου αποστέλλονται καιτηρούνται: 


α) Στα Τμήματα Δασικών Χαρτογραφήσεων των Δ/νσε- 
ων Δασών των Περιφερειών τα οποία είναι αρμόδια για 
την οργάνωση, συντονισμό και έλεγχο των σχετικών ερ¬ 
γασιών στην οικεία Περιφέρεια και 
β) Στη Δ/νση Δασικών Χαρτών της Κ.Υ. του Υπουργείου 
Γεωργίας η οποία είναι αρμόδια για την οργάνωση, συ¬ 
ντονισμό, έλεγχο και υποστήριξη των σχετικών εργασιών 
για όλη την Χώρα. 

1.3 Περιεχόμενο του Δασολογίου 
Το Δασολόγιο καταρτίζεται, τηρείται και ενημερώνεται 
ανά Ο.Τ.Α. υπό μορφή Γεωγραφικού Συστήματος Πληρο¬ 
φοριών στο οποίο τα θεματικά και λοιπά πληροφοριακά 
δεδομένα απεικονίζονται επί των κυρωμένων Δασικών 
Χαρτών και στη βάση δεδομένων του Δασολογίου, η 
οποία και αποτελεί το Βιβλίο του Γ ενικού Δασολογίου. 

Επί των κυρωμένων Δασικών Χαρτών απεικονίζονται τα 
όρια των μερίδων, τα όρια των ιδιοκτησιών και τα όρια των 
εκτάσεων που υπάγονται στις διατάξεις της δασικής νο¬ 
μοθεσίας κατά τις διακρίσεις εδαφίων α, β και γ, της πα¬ 
ραγράφου 3, καθώς και των παραγράφων 4 και 5, του άρ¬ 
θρου 3, του Ν. 998/1979 όπως αυτές διαμορφώθηκαν με 
την παράγραφο 1 του άρθρου 1 του Ν. 3208/2003. 

Επί των υφισταμένων ή συντασσομένων χαρτών των 
Χορτολιβαδικών εκτάσεων απεικονίζονται τα όρια των 
εκτάσεων της παραγράφου 7 του άρθρου 3 του Ν. 
998/1979, όπως αυτή προστέθηκε με την παράγραφο 2 
του άρθρου 1 του Ν. 3208/2003. 

Το περιεχόμενο της Βάσης Δεδομένωντου Δασολογίου 
περιγράφεται στη παράγραφο 6 του παρόντος. 

2 ΟΡΙΣΜΟΙ 

2.1 "Βιβλίο Γενικού Δασολογίου" 

Το "Βιβλίο Γενικού Δασολογίου" είναι μια βάση δεδομέ¬ 
νων που περιέχει τα θεματικά και λοιπά δεδομένα που 
αφορούν στο Δασολόγιο. Τηρείται σε ηλεκτρονική μορφή 
και το περιεχόμενο του περιγράφεται στην παράγραφο 6 
του παρόντος. 

2.2 "Μερίδα" 

Υπό τον όρο "Μερίδα" εννοείται: 
α) Το σύνολο μιας έκτασης (δάσους) που βρίσκεται υπό 
ενιαία δασοπονική εκμετάλλευση (διαχείριση) ή 
β) Μια ενιαία γεωγραφική ενότητα με συγγενή βλαστη- 
τικά χαρακτηριστικά και δομή η οποία είναι εκτός δασο- 
πονικής εκμετάλλευσης (διαχείρισης) 

Η μερίδα ορίζεται σε επίπεδο ΟΤΑ και εφ’ όσον εκτείνε¬ 
ται πέραν του ενός ΟΤΑ αποδίδεται σ’ αυτόν όπου ευρί- 
σκεται το μεγαλύτερο τμήμα της. 

2.3 "Κωδικός Αριθμός Μερίδας" (ΚΑΜ) 

Κωδικός Αριθμός Μερίδας" (ΚΑΜ) είναι ένας επταψή¬ 
φιος κωδικός αριθμός που λαμβάνει κάθε μερίδα, ο οποί¬ 
ος είναι μοναδικός για όλη τη χώρα και υποδεικνύει την 
ακριβή γεωγραφική θέση της μερίδας. Ο τρόπος προσ¬ 
διορισμού του ΚΑΜ περιγράφεται στην παρ. 5.2 του πα¬ 
ρόντος. 

2.4 "Πολύγωνα Δασολογίου" 

Πολύγωνα Δασολογίου ή πολύγωνα βλάστησης είναι οι 
μοναδιαίες επιφάνειες αναφοράς όλων των πληροφο¬ 
ριών του Δασολογίου. Αποτελούν τις βασικές μονάδές 
καταγραφής του και περιλαμβάνουν συνεχόμενες εκτά¬ 
σεις στις οποίες αποδίδονται ενιαία βλαστητικά χαρακτη¬ 
ριστικά. 

2.5 "Κωδικός Αριθμός Δασολογίου" (ΚΑΔ-ΚΑϋ) 

Κωδικός Αριθμός Δασολογίου (ΚΑΔ-ΚΑϋ) είναι ένας δε- 

καεξαψήφιος κωδικός αριθμός που λαμβάνει κάθε πολύ- 

γωνο του Δασολογίου, ο οποίος είναι μοναδικός για όλη 
τη χώρα και υποδεικνύει την θέση του παραπάνω πολυ¬ 
γώνου εντός του αντίστοιχου πολυγώνου του Δασικού 
Χάρτη. Ο τρόπος προσδιορισμού του ΚΑΔ περιγράφεται 
στην παρ. 5.2 του παρόντος. 

2.6 "Χάρτες Δασολογίου" 

Είναι οι χάρτες που προκύπτουν από τους κυρωμένους 
Δασικούς Χάρτες μετά την προσθήκη των οριογραμμών 
της παραγράφου 4 του παρόντος. 

3 ΔΙΑΔΙΚΑΣΙΑ ΚΑΤΑΡΤΙΣΗΣ ΤΟΥ ΔΑΣΟΛΟΓΙΟΥ 

Η διαδικασία κατάρτισης του Δασολογίου αποτελεί ου¬ 
σιαστικά προσθήκη θεματικών και πληροφοριακών δεδο¬ 
μένων επί των κυρωμένων Δασικών Χαρτών και ενδεικτικά 
περιλαμβάνει τις παρακάτω εργασίες: 
α) Απεικόνιση των Μερίδων 
β) Διάκριση των ιδιοκτησιών. 

γ) Διάκριση των κατηγοριών των εκτάσεων των παρα¬ 
γράφων 1 και 2 του άρθρου 3 του Ν. 998/1979, όπως δια¬ 
μορφώθηκαν με την παράγραφο 1 του Ν. 3208/2003. 

δ) Διάκριση των εκτάσεων του προηγουμένου εδαφίου 
ανάλογα με το επικρατούν δασοπονικό είδος. 

ε) Διάκριση των κατηγοριών των εκτάσεων του εδαφίου 
γτης παραγράφου 3του άρθρου 3του Ν. 998/1979, όπως 
διαμορφώθηκε με την παράγραφο 1 του Ν. 3208/2003. 

στ) Διάκριση των κατηγοριών των εκτάσεων της παρα¬ 
γράφου 4 του άρθρου 3 του Ν. 998/1979, όπως διαμορ¬ 
φώθηκε με την παράγραφο 1 του Ν. 3208/2003. 

ζ) Διάκριση των κατηγοριών των εκτάσεων της παρα¬ 
γράφου 5 του άρθρου 3 του Ν. 998/1979, όπως διαμορ¬ 
φώθηκε με την παράγραφο 1 του Ν. 3208/2003. 

η) Διάκριση των εκτάσεων της παραγράφου 7 του άρ¬ 
θρου 3 του Ν. 998/1979, όπως προστέθηκε με την παρά¬ 
γραφο 2 του Ν. 3208/2003. 

Τα απαραίτητα στοιχεία για τη διάκριση των εκτάσεων 
των εδαφίων γ, δ ,ε, στ, ζ και η, λαμβάνονται από φωτοερ¬ 
μηνεία αεροφωτογραφιών της πρόσφατης αεροφωτο- 
γράφισης, από επίτόπου αυτοψίες και μετρήσεις όπου εί¬ 
ναι απαραίτητο και από τις σχετικές διοικητικές πράξεις 
εφ ’ όσον αυτές δεν απεικονίζονται επί των κυ ρωμένων δα¬ 
σικών χαρτών. 

θ) Τοπολογική σύνθεση των παραπάνω οριογραμμών 
και πολυγώνων στους Χάρτες του Δασολογίου - κωδικα- 
ρίθμηση μερίδων και πολυγώνων Βλάστησης, 
ι) Δημιουργία ψηφιακής βάσεως δεδομένων. 

4 ΕΙΔΗ ΟΡΙΟΓΡΑΜΜΩΝ 

Τα είδη των οριογραμμών που εμφανίζονται στους Χάρ¬ 
τες του Δασολογίου πέραν αυτών των Δασικών Χαρτών 
φαίνονται στον παρακάτω "ΠΙΝΑΚΑ ΕΙΔΩΝ ΟΡΙΟΓΡΑΜ¬ 
ΜΩΝ ΔΑΣΟΛΟΓΙΟΥ": 

ΠΙΝΑΚΑΣ ΕΙΔΩΝ ΟΡΙΟΓΡΑΜΜΩΝ ΔΑΣΟΛΟΓΙΟΥ 

α/α Κατηγορία έκτασης που ορίζει η οριογραμμή 

1 Διάκριση Μερίδων σύμφωνα με την παρ. 3 του 
άρθρου 3του Ν. 3208/2003. 

2 Διάκριση ιδιοκτησιών. 

3 Διάκριση των κατηγοριών των εκτάσεων των πα¬ 
ραγράφων 1 και 2 του άρθρου 3 του Ν. 998/79, 
όπως διαμορφώθηκαν με την παράγραφο 1 του 
Ν. 3208/2003 

4 Διάκριση των παραπάνω εκτάσεων ανάλογα με 
το επικρατούν δασοπονικό είδος. 

5 Διάκριση των κατηγοριών των εκτάσεων της πα¬ 


ραγράφου 4 του άρθρου 3 του Ν. 998/1979, 
όπωςδιαμορφώθηκεμετηνπαράγραφο 1 του Ν. 
3208/2003. 

6 Διάκριση των εκτάσεων της παραγράφου 7 του 
άρθρου 3 του Ν. 998/1979, όπως προστέθηκε με 
την παράγραφο 2 του Ν. 3208/2003. 

5 ΠΟΛΥΓΩΝΑ ΔΑΣΟΛΟΓΙΟΥ (Πολύγωνα Βλάστησης) 

Βασική μονάδα καταγραφής του Δασολογίου είναι το 
πολύγωνο Βλάστησης. Ως πολύγωνο Βλάστησης ορίζε¬ 
ται η συνεχόμενη έκταση γης η οποία: 

α. Περιλαμβάνεται σε Μερίδα του Δασολογίου. 

β. Διακρίνεται σε μια από τις κατηγορίες των εκτάσεων 
του ΠΙΝΑΚΑ ΕΙΔΩΝ ΟΡΙΟΓΡΑΜΜΩΝ ΔΑΣΟΛΟΓΙΟΥ. 

Τ ο πολύγωνο Βλάστησης αποτελεί τη μοναδιαία επιφά¬ 
νεια αναφοράς όλωντων πληροφοριών του Δασολογίου. 

5.1 ΚΑΤΗΓΟΡΙΕΣ ΠΟΛΥΓΩΝΩΝ ΔΑΣΟΛΟΓΙΟΥ 

Οι κατηγορίες πολυγώνων του Δασολογίου δημιουρ- 
γούνται από το συνδυασμό των πολυγώνων κάλυψης των 
Δασικών Χαρτών με τα πολύγωνα Βλάστησης του Δασο¬ 
λογίου. 

5.2 ΚΩΔΙΚΟΠΟΙΗΣΗ ΜΕΡΙΔΩΝ και ΠΟΛΥΓΩΝΩΝ 
ΔΑΣΟΛΟΓΙΟΥ. 

Κάθε Μερίδα λαμβάνει έναν επταψήφιο κωδικό αριθμό, 
ο οποίος είναι μοναδικός, υποδεικνύει την ακριβή γεω¬ 
γραφική θέση της μερίδας και ονομάζεται "ΚΩΔΙΚΟΣ 
ΑΡΙΘΜΟΣ ΜΕΡΙΔΑΣ" (ΚΑΜ). 

Κάθε πολύγωνο Βλάστησης λαμβάνει δεκαεξαψήφιο 
κωδικό αριθμό, ο οποίος είναι μοναδικός, υποδεικνύει την 
ακριβή γεωγραφική θέση του πολυγώνου και ονομάζεται 
"ΚΩΔΙΚΟΣ ΑΡΙΘΜΟΣ ΔΑΣΟΛΟΓΙΟΥ", (ΚΑΔ-ΚΑϋ). 

5.2.1 "Κωδικός Αριθμός ΜΕΡΙΔΑΣ" (ΚΑΜ) 

"Κωδικός Αριθμός ΜΕΡΙΔΑΣ" (ΚΑΜ) είναι ένας επταψή¬ 
φιος κωδικός αριθμός που λαμβάνει κάθε μερίδα, ο οποί¬ 
ος είναι μοναδικός για όλη τη χώρα και υποδεικνύει την 
ακριβή γεωγραφική θέση της μερίδας και στον οποίο 

• Τα δύο πρώτα ψηφία προσδιορίζουν τον Νομό στον 
οποίο βρίσκεται η μερίδα ή το μεγαλύτερο τμήμα της (βλ. 
Τεύχος "Κωδικοί Αριθμοί Νομών και ΟΤΑτης Χώρας", έκ¬ 
δοση ΟΚΧΕ 1997) 

• Τα τρία επόμενα ψηφία προσδιορίζουν τον Δήμο ή την 
Κοινότητα στον οποίο βρίσκεται η μερίδα ή το μεγαλύτε¬ 
ρο τμήμα της (βλ. Τεύχος "Κωδικοί Αριθμοί Νομών και 
ΟΤΑτης Χώρας", έκδοση ΟΚΧΕ 1997) 

• Τα δύο τελευταία ψηφία αποτελούντοναύξοντα αριθ¬ 
μό της μερίδας, εντός του ΟΤΑ. 

5.2.2 "Κωδικός Αριθμός Δασολογίου" (ΚΑΔ-ΚΑϋ) 

"Κωδικός Αριθμός Δασολογίου" (ΚΑΔ-ΚΑϋ) είναι ένας 

δεκαεξαψήφιος κωδικός αριθμός που λαμβάνει κάθε πο¬ 
λύγωνο Βλάστησης, ο οποίος είναι μοναδικός για όλη τη 
χώρα και υποδεικνύει την ακριβή γεωγραφική θέση του 
πολυγώνου και στον οποίο 

• Τα δέκα πρώτα ψηφία είναι ο Δασικός Κωδικός Αριθ¬ 
μός του αντίστοιχου πολυγώνου κάλυψης του Δασικού 
Χάρτη. 

• Τα δύο επόμενα ψηφία είναι τα τελευταία δύο ψηφία 
του Κωδικού αριθμού μερίδας που αποτελούν τον αύξο- 
ντα αριθμό της μερίδας εντός του ΟΤΑ. 

• Τα τέσσερα τελευταία ψηφία αποτελούν τον αύξοντα 
αριθμό του πολυγώνου του Δασολογίου (Βλάστησης), 
εντός του αντίστοιχου πολυγώνου του Δασικού Χάρτη. 

6 ΒΑΣΕΙΣ ΔΕΔΟΜΕΝΩΝ - ΟΡΓΑΝΩΣΗ ΧΩΡΙΚΩΝ ΔΕΔΟ¬ 
ΜΕΝΩΝ 

Τα θεματικά και πληροφοριακά δεδομένα, απαραίτητα 
για τη κατάρτιση του Δασολογίου, οργανώνονται σε ενό¬ 
τητες πληροφοριών, όπως παρακάτω: 

1. Μερίδες Δασολογίου. 

2. Δάση της παραγράφου 1 (εδάφιο α της παραγράφου 
3) του άρθρου 3 του Ν. 998/1979, όπως διαμορφώθηκε με 
τηνπαρ. 1 του άρθρου 1 του Ν. 3208/2003. 

3. Δασικές εκτάσεις της παραγράφου 2 (εδάφιο β της 
παραγράφου 3) του άρθρου 3 του Ν. 998/1979, όπως δια¬ 
μορφώθηκε με την παρ. 1 του άρθρου 1 του Ν. 3208/2003. 

4. Εκτάσεις του εδαφίου γ της παραγράφου 3 του Ν. 
998/1979, όπως διαμορφώθηκε με την παρ. 1 του άρθρου 
1 του Ν. 3208/2003. 

5. Εκτάσεις της παραγράφου 4 του άρθρου 3 του Ν. 
998/1979, όπως διαμορφώθηκε με την παρ. 1 του άρθρου 
1 του Ν. 3208/2003. 

6. Εκτάσεις των κατηγοριώντης παραγράφου 5 του άρ¬ 
θρου 3 του Ν. 998/1979, όπως διαμορφώθηκε με την παρ. 
1 του άρθρου 1 του Ν. 3208/2003. 

7. Εκτάσεις της παραγράφου 7 του άρθρου 3 του Ν. 
998/1979, όπως προστέθηκε με την παρ. 2 του άρθρου 1 
του Ν. 3208/2003. 

8. Εκτάσεις διάκρισης δασοπονικής μορφής (σπερμο¬ 
φυές, πρεμνοφυές, διφυές) 

9. Εκτάσεις διάκρισης κυρίαρχου δασοπονικού είδους. 

10. Σύνθεση Δασοπονικών ειδών (μεικτό, αμιγές) 

11. Διάκριση ιδιοκτησιών. 

7 ΤΗΡΗΣΗ ΤΟΥ ΔΑΣΟΛΟΓΙΟΥ 

Το Δασολόγιο του Νομού τόσο σε ψηφιακή όσο και σε 
αναλογική μορφή, τα οποιαδήποτε στοιχεία από τα οποία 
καταρτίστηκε, καθώς και οι φάκελοι που δημιουργούνται 
και συσχετίζονται με αυτό, τηρούνται από τα Τμήματα Δα¬ 
σικών Χαρτογραφήσεων των Διευθύνσεων Δασών των 
Νομών. 

Αντίγραφα του Δασολογίου των Νομών σε ψηφιακή 
μορφή αποστέλλονται: 

α) Στα Τμήματα Δασικών Χαρτογραφήσεων των Δ/νσε- 
ων Δασών των Περιφερειών τα οποία συνθέτουν, οργα¬ 
νώνουν και τηρούν το Δασολόγιο της Περιφέρειας και 

β) Στη Δ/νση Δασικών Χαρτών της Κ.Υ. του Υπουργείου 
Γεωργίας η οποία συνθέτει, οργανώνει και τηρεί το Γενι¬ 
κό Δασολόγιο της Χώρας. 

Σχετικά αποσπάσματα του Δασολογίου του Νομού σε 
αναλογική και ψηφιακή μορφή αποστέλλονται στα οικεία 
Δασαρχεία. 

8 ΕΝΗΜΕΡΩΣΗ ΤΟΥ ΔΑΣΟΛΟΓΙΟΥ 

Το Δασολόγιο του Νομού τόσο σε ψηφιακή όσο και σε 
αναλογική μορφή, ενημερώνεται από τα Τμήματα Δασι¬ 
κών Χαρτογραφήσεων των Διευθύνσεων Δασών των Νο¬ 
μών με την προσθήκη ή διαγραφή εκτάσεων που θα υπα¬ 
χθούν ή θα πάψουν να υπάγονται μετά από: 

α) Πράξεις αρμοδίων οργάνων που εκδίδονται κατ' 
εφαρμογή της δασικής νομοθεσίας και 

β) Απόκτηση του δασικού χαρακτήρα κατόπιν φυσικής 
αναγεννήσεως ή αναδασώσεως εκτάσεων. 

9 ΔΙΕΥΚΡΙΝΙΣΤΙΚΕΣ ΟΔΗΓΙΕΣ 

Διευκρινίσεις σε ζητήματα τεχνικού, λεπτομερειακού 
και διαδικαστικού χαρακτήρα, αντιμετωπίζονται με την 
έκδοση Ειδικών Οδηγιών από τη Δ/νση Δασικών Χαρτών 
της Κ.ΥτουΥ.Γ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2005 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. Γ7/17048/1340 (5) 

Συγκρότηση Επιτροπής γιατηνοργάνωση, προγραμματι¬ 
σμό και συντονισμό της εισαγωγής του συστήματος 
του Ψηφιακού Ταχογράφου στην Ελλάδα. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 16 του Ν. 1558/1985 "Κυβέρνηση και Κυ¬ 
βερνητικά Όργανα" (ΦΕΚΑ' 137). 

2. Το άρθρο 29ατου Ν. 1558/1985 "Κυβέρνηση και Κυβερ- 
νητικά'Οργανα" (ΦΕΚΑ' 137), όπως προστέθηκε με το άρθρο 
27 του Ν. 2081/1992 και αντικαταστάθηκε από το άρθρο 1 
παρ. 2α του Ν. 2469/1997 "Περιορισμός και βελτίωση της 
αποτελεσματικότητας των κρατικών δαπανών" (ΦΕΚ Α' 38). 

3. Τις διατάξεις του άρθρου 13του Ν. 2578/1998 "Εκπό¬ 
νηση μελετών από το Υπουργείο Μεταφορών και Επικοι¬ 
νωνιών, όπως τροποποιήθηκε με το άρθρο 10 της παρά¬ 
γραφο 1 του Ν. 2801/2000 και συμπληρώθηκε από τις δια¬ 
τάξεις του άρθρου 48του Ν. 2963/2001 

4. Τις διατάξεις του άρθρου 17 παρ. 2του Ν. 3205/2003 
(ΦΕΚ Α' 297) "Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις". 

5. Τις διατάξεις του Ν.Δ. 638/1970 "Περί ιατρικής εξετά- 
σεως των οδηγών αυτοκινήτων κ.λπ." άρθρο 2, όπως τρο¬ 
ποποιήθηκε και συμπληρώθηκε με τους νόμους 771/1978, 
823/1978, 1959/1991, 2366/1995, 2465/1997, 2671/1998, 
2801/2000 και 2898/2001 και ισχύει μέχρι σήμερα. 

6. Τις διατάξεις του Π.Δ. 293/1999 "Οργανισμός του 
Υπουργείου Μεταφορών και Επικοινωνιών" 

7. Τους κανονισμούς (ΕΟΚ) 3820/85 και 3821/1985, 
όπως τροποποιήθηκαν και ισχύουν 

8. Το τεχνικό Παράρτημα 1Β, του Κανονισμού (ΕΚ) 
2135/1998, όπως αυτό δημοσιεύτηκε με τον Κανονισμό 
(ΕΚ) 1360/2002 

9. Το γεγονός ότι από τους παραπάνω Κανονισμούς 
προκύπτει η ανάγκη γιατην οργάνωση, προγραμματισμό 
και συντονισμό των ενεργειών έτσι ώστε να υπάρχει πλή¬ 
ρης ετοιμότητα κατά την ημερομηνία εισαγωγής του συ¬ 
στήματος του Ψηφιακού Ταχογράφου στα φορτηγά και 
λεωφορεία που θα κυκλοφορήσουν στην Ελλάδα. 

10. Το γεγονός ότι το όλο θέμα είναι πολύπλευρο και 
άπτεται της αρμοδιότητας περισσοτέρων της μίας διευ¬ 
θύνσεων και απαιτεί συστηματική, σύνθετη τεχνική και θε¬ 
σμική προσέγγιση από ομάδα εξειδικευμένων και έμπει¬ 
ρων στελεχών, αποφασίζουμε: 

1. Συγκροτούμε Επιτροπή γιατην οργάνωση, προγραμ¬ 
ματισμό και συντονισμό των απαραίτητων ενεργειών για 
την υλοποίηση της εισαγωγής του συστήματος του Ψη¬ 
φιακού Ταχογράφου στα φορτηγά και λεωφορεία που θα 
κυκλοφορήσουν στην Ελλάδα στο Υπουργείο Μεταφο¬ 
ρών και Επικοινωνιών, αποτελούμενη από: 

ί) τον Προϊστάμενο της Γενικής Διεύθυνσης Μεταφο¬ 
ρών, ως Πρόεδρο της Επιτροπής, 

ϋ) τον Προϊστάμενο της Διεύθυνσης Εμπορευματικών 
Μεταφορών, ως Αναπληρωτή Πρόεδρο της Επιτροπής, 
ίϋ) τον Προϊστάμενο της Διεύθυνσης Επιβατικών Μετα¬ 
φορών, 

ίν) τον Προϊστάμενο της Διεύθυνσης Τεχνολογίας Οχη¬ 
μάτων, 

ν) τον Προϊστάμενο της Διεύθυνσης Οργάνωσης και 
Πληροφορικής, 

νί) το μόνιμο υπάλληλο Λεωνίδα Μαυροματάκη, του 
κλάδου ΠΕ Διοικητικού - Οικονομικού με βαθμό Α', 
νϋ) το μόνιμο υπάλληλο Εμμανουήλ Παρίση, του κλάδου 
ΠΕ Μηχανικών με βαθμό Α' 

νίϋ) τον Παναγιώτη Τσελίκα, Ειδικό Επιστημονικό Προ¬ 
σωπικό Ιδιωτ. Δικαίου Πληροφορικής, 
ίχ) τη Βασιλική Αθανασοπούλου, Ειδικό επιστημονικό 
συνεργάτη, Μαθηματικό - Στατιστικολόγο, 

Γραμματέας της Επιτροπής ορίζεται ο υπάλληλος Μα- 
ντζιώκας Αθανάσιος. 

2. Το έργο της Επιτροπής θα είναι: 

• Επίλυση άμεσων ζητημάτων που αφορούν στην εισα¬ 
γωγή του συστήματος του ψηφιακού ταχογράφου 

• Οριζόντιος συντονισμός ενεργειών μεταξύ των 
εμπλεκόμενων υπηρεσιακών μονάδων του ΥΜΕ 

• Συντονισμός ενεργειών μεταξύ των εμπλεκόμενων 
φορέων εκτός ΥΜΕ 

• Επικοινωνία με την Ευρωπαϊκή Επιτροπή και τις σχε¬ 
τικές ομάδες ψηφιακού ταχογράφου, όποτε απαιτείται 

• Εισήγηση για την πραγματοποίηση ταξιδιών στο εξω¬ 
τερικό για την παρακολούθηση θεμάτων ψηφιακού ταχο¬ 
γράφου 

• Επικοινωνία με τις Διοικήσεις άλλων κρατών 

• Εισήγηση για το νομοκανονιστικό πλαίσιο προς τις 
αρμόδιες Διευθύνσεις ΥΜΕ 

• Επίβλεψη υλοποίησης όλωντωναπαιτούμενών ενερ¬ 
γειών για την επιτυχή εισαγωγή του ψηφιακού ταχογρά¬ 
φου βάσει χρονοδιαγράμματος 

• Σύνταξη προδιαγραφών του συστήματος διοίκησης 
του ψηφιακού ταχογράφου 

3. Το έργο της Επιτροπής θα παρέχεται εκτός του κα¬ 
νονικού ωραρίου εργασίας των δημοσίων υπαλλήλων - 
μελών της Ομάδας. 

4. Η Επιτροπή συγκαλείται σε τακτά χρονικά διαστήμα¬ 
τα, κατά την κρίση του Προέδρου της ή του αναπληρωτή 
του και πάντως τουλάχιστον δύο (2) φορές το μήνα. 

5. Το έργο της Επιτροπής θα παραδοθεί εντός (8) οκτώ 
μηνών απάτη δημοσίευση του παρόντος στην Εφημερίδα 
της Κυβερνήσεως με τη δυνατότητα παράτασης δύο (2) 
μηνών εφόσον τούτο απαιτηθεί και μετά από αιτιολογη¬ 
μένη πρόταση του προέδρου της Επιτροπής. 

6. Η αποζημίωση των μελών της παραπάνω Επιτροπής 
θα καθορισθεί με κοινή απόφαση των Γ ενικών Γ ραμματέ- 
ων Οικονομίας και Οικονομικών και Μεταφορών και Επι¬ 
κοινωνιών, η δε δαπάνη θα βαρύνει τις πιστώσεις του 
προϋπολογισμού εξόδων του ειδικού λογαριασμού του 
Ν.Δ. 638/1970, όπως ισχύει. 

7. Η παραπάνω αποζημίωση θα καταβληθεί στην επι¬ 
τροπή μετά την περαίωση του έργου της, το οποίο θα πι¬ 
στοποιηθεί με βεβαίωση του Γενικού Γραμματέα Μετα¬ 
φορών και Επικοινωνιών. 

8. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 16 Μαρτίου 2005 

Ο ΥΠΟΥΡΓΟΣ 

ΜΙΧΑΛΗΣΚ. ΛΙΑΠΗΣ 


Αριθ. 38.940/2004 (6) 

Διάλυση της αμιγούς δημοτικής επιχείρησης του δήμου 
Ασσήρου Ν. Ασσήρου με την επωνυμία "Δημοτική Επι¬ 
χείρηση Τοπικής Ανάπτυξης Ασσήρου". 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 277 - 285 του Π.Δ/τος 
410/1995(Δ.Κ.Κ.). 

2) Τις διατάξεις της παρ, 10 του άρθρου 6 του Ν. 
2503/1997. 

3) Την απόφαση του Υπουργού Εσωτερικών αριθ. 
25097/9.4.1984 (ΦΕΚ244Β') "Καθορισμός των αναγκαίων 
λεπτομερειών για την εφαρμογή των διατάξεων των άρ¬ 
θρων 205-213 του Ν. 1065/1980". 

4) Την απόφαση μας αριθ. 36995/30.11.1999 που αφο¬ 
ρούσε τη σύσταση αμιγούς δημοτικής επιχείρησης με την 
επωνυμία "Δημοτική Επιχείρηση Τοπικής Ανάπτυξης Ασ¬ 
σήρου". (ΦΕΚ 2209/Β/23.12.2003). 

5) Την αριθ. /2004 απόφαση του δημοτικού συμβουλίου 
Ασσήρου που αφορά την διάλυση της ανωτέρω επιχείρη¬ 
σης. 

6) Την αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κεντρι¬ 
κής Μακεδονίας όπως αναδημοσιεύθηκε στο ΦΕΚ 
1339/τ.Β/6.11.2000, τροποποιήθηκε και συμπληρώθηκε 
με την αριθμ. 7427/19.8.2004 (ΦΕΚ 1293/Β723.8.2004) 
απόφασή μας "περί ορισμού εισηγητών και μεταβίβαση 
εξουσίας υπογραφής "Με εντολή Γενικού Γραμματέα" 
αποφάσεων, εγγράφων και άλλων πράξεων στο Γενικό Δι¬ 
ευθυντή, Διευθυντές και Προϊσταμένους Διευθύνσεων, 
Τμημάτων και Γραφείωντων Υπηρεσιώντης Περιφέρειας 
Κεντρικής Μακεδονίας", αποφασίζουμε: 

Τη διάλυση της αμιγούς δημοτικής επιχείρησης του δή¬ 
μου Ασσήρου Ν. Θεσσαλονίκης με την επωνυμία "Δημοτι¬ 
κή Επιχείρηση Τοπικής Ανάπτυξης Ασσήρου". 

Δεν συντρέχει περίπτωση εκκαθάρισης επειδή η επιχεί¬ 
ρηση δεν λειτούργησε ποτέ. 

Από τις διατάξεις της απόφασης αυτής δεν προκαλείται 
καμία δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Μαρτίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 906 (7) 

Χορήγηση άδειας άσκησης επαγγέλματος Κοινωνικού 
Λειτουργού στη Μισκεδάκη Αναστασία του Σταματίου. 

Ο ΝΟΜΑΡΧΗΣ ΑΘΗΝΩΝ 

Με την αριθ. πρωτ. 906/8.3.2005 απόφαση του Νομάρ¬ 
χη Αθηνών χορηγείται στη Μισκεδάκη Αναστασία άδεια 
ασκήσεως επαγγέλματος Κοιωνικού Λειτουργού. 

Αγ. Παρασκευή, 16 Μαρτίου 2005 

Ο Νομάρχης κ.α.α. 

Ο Αντινομάρχης 
ΛΕΩΝΙΔΑΣ ΑΝΩΜΕΡΙΤΗΣ 

ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ: νννννν.θΐ.ςτ - θ-ιύιθΗ: \λ/θ&γπ 351 θγ @ θΙ.^γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 Θυτο για κάθε επιπλέον οκτασέλιδοή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΟ: 


Τεύχος 

Περίοδος 

Ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπτ και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοητ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ : 210 - 4071010 ίπίθπίθΐ 

Ιι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓΠθΙ 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 
Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 


ταχυδρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 

συνδρομητές με την επιβάρυνση των 70 θυτο, ποσό το οποίο αφορά 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























